Բարբարա Բրիլսկա

Բարբարա Բրիլսկա (, ), թատրոնի և կինոյի լեհ դերասանուհի։ ԽՍՀՄ Պետական մրցանակի դափնեկիր (1977 թ.)։ Արժանացել է նաև մի շարք այլ մրցանակների ու պարգևների։

Կենսագրություն 
Բարբարա Բրիլսկան ծնվել է Լոձ քաղաքի մոտակայքում գտնվող Սկոտնիկի գյուղում։ Առաջին անգամ էպիզոդիկ դերով հանդես է եկել 15 տարեկանում ` «Երջանկության կրկնակոշիկները» (1958 թ.) ֆիլմում։ Սովորել է Լոձի բարձրագույն թատերական դպրոցում և մասնակցել թատերական խմբակի ներկայացումներին։ 1967 թվականին ավարտել է Վարշավայի թատրոնի, կինոյի և հեռուստատեսության բարձրագույն դպրոցը։ Մի քանի ֆիլմերից հետո, 1966 թվականին նկարահանվել է Բոլեսլավ Պրուսի վեպի մոտիվներով նկարահանված, Եժի Կավալերովիչի «Փարավոն» կինոնկարում ` կատարելով քրմուհի Կամայի դերը։ Բարբարա Բրիլսկային մեծ ճանաչում է բերել Եվայի դերը` 1972 թվականին նկարահանված «Սիրո անատոմիան» կինոնկարում։

Բարբարա Բրիլսկան նկարահանվել է նաև խորհրդային, չեխոսլովակյան, գերմանական և բուլղարական կինոնկարներում։ ԽՍՀՄ-ում նա հայտնի է դարձել 1975 թվականին նկարահանված, Էլդար Ռյազանովի «Ճակատագրի հեգնանք, կամ Բաղնիքդ անուշ» կինոնկարով։ Այդ ֆիլմում կատարած դերի համար արժանացել է ԽՍՀՄ պետական մրցանակի։

Բարբարա Բրիլսկան նկարահանվել է նաև «Բումերանգ» (1966 թ.), «Կյանքից առավել թանկ» (1966-1968 թթ.), «Բազեի հետքը» (1968 թ.), «Սպիտակ գայլեր» (1969 թ.), «Պան Վոլոդիյովսկի» (1969 թ.), «Ազատագրում» (1972 թ.), «Մահվան արխիվը» (1979 թ.), «Դաուն Հաուս» (2001 թ.), «Կազուս Բելլի» (2002 թ.), «Ճակատագրի հեգնանք. Շարունակություն» (2007 թ.) և այլ ֆիլմերում։

Անձնական կյանքը 
Բարբարա Բրիլսկան ամուսնացած է եղել երեք անգամ ` դերասան Եժի Զելնիկի, գիտնական Յան Բորովեցի և բժիշկ Լյուդվիգ Կոսմալի հետ։ Ունեցել է երկու երեխա` մեկ որդի և մեկ դուստր։ Դուստրը՝ դերասանուհի և մոդել Բարբարա Կոսմալը, 1993 թվականին զոհվել է ավտովթարից։

Մասնակի ֆիլմագրությունը

Ծանոթագրություններ 

Լեհ դերասանուհիներ
ԽՍՀՄ Պետական մրցանակի դափնեկիրներ
Թատրոնի դերասանուհիներ
Կինոդերասանուհիներ